CELEX: 32018D1688
Language: sk
Date: 2018-11-07 00:00:00
Title: Vykonávacie rozhodnutie Komisie (EÚ) 2018/1688 zo 7. novembra 2018, ktorým sa udeľujú Slovensku výnimky, pokiaľ ide o poskytovanie štatistiky podľa nariadenia Európskeho parlamentu a Rady (ES) č. 1099/2008 o energetickej štatistike [oznámené pod číslom C(2018) 7304] (Text s významom pre EHP)

9.11.2018   
               
               
                  SK
               
               
                  Úradný vestník Európskej únie
               
               
                  L 279/38
               
            
         VYKONÁVACIE ROZHODNUTIE KOMISIE (EÚ) 2018/1688
         zo 7. novembra 2018,
         ktorým sa udeľujú Slovensku výnimky, pokiaľ ide o poskytovanie štatistiky podľa nariadenia Európskeho parlamentu a Rady (ES) č. 1099/2008 o energetickej štatistike
         
            
               [oznámené pod číslom C(2018) 7304]
            
         
         (Iba slovenské znenie je autentické)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1099/2008 z 22. októbra 2008 o energetickej štatistike (1), a najmä na jeho článok 5 ods. 4 a článok 10 ods. 2,
         keďže:
         
                     (1)
                  
                  
                     Slovensko predložilo žiadosť o udelenie výnimiek z povinnosti zaslať Komisii (Eurostatu) národné štatistiky, na ktoré sa odkazuje v článku 4 nariadenia (ES) č. 1099/2008. Žiadosť sa týkala poskytovania štatistiky o obnoviteľnom podiele priemyselného odpadu a teple z prostredia.
                  
               
                     (2)
                  
                  
                     V poskytnutých informáciách Slovensko vysvetľuje, že zber takýchto štatistík by v tomto členskom štáte viedol k nadmernému zaťaženiu respondentov najmä preto, že sa treba prispôsobiť novým klasifikáciám a v jeho národných štatistikách treba vypracovať novú metodiku v snahe znížiť zaťaženie respondentov vyplývajúce zo zberu a zostavovania požadovaných údajov. Výnimky by sa preto mali udeliť.
                  
               
                     (3)
                  
                  
                     Opatrenia stanovené v tomto rozhodnutí sú v súlade so stanoviskom Výboru pre Európsky štatistický systém,
                  
               PRIJALA TOTO ROZHODNUTIE:
         
            Článok 1
            Slovensku sa udeľujú tieto výnimky z ustanovení nariadenia (ES) č. 1099/2008:
            
                        a)
                     
                     
                        z povinnosti predložiť výsledky za referenčný rok 2017 k položke 5.2.11.6 prílohy B týkajúcej sa štatistiky o obnoviteľnej energii,
                     
                  
                        b)
                     
                     
                        z povinnosti predložiť výsledky za referenčné roky 2017, 2018 a 2019 k položkám 5.2.3, 5.2.6, 5.2.8.1, 5.2.8.2 a 5.2.8.5 prílohy B týkajúcim sa štatistiky o obnoviteľnej energii (zahŕňa všetky agregáty v prípade produktov definovaných v bode 3.5.8.1.7 „Obnoviteľný podiel priemyselného odpadu“ a bode 3.5.9 „Teplo z prostredia“ v prílohe A).
                     
                  
         
            Článok 2
            Toto rozhodnutie je určené Slovenskej republike.
         
         
            V Bruseli 7. novembra 2018
            
               
                  Za Komisiu
               
               Marianne THYSSEN
               
                  členka Komisie
               
            
         
         
            (1)  Ú. v. EÚ L 304, 14.11.2008, s. 1.